กลุ่มอนุรักษ์ป่า เรียกร้องให้ประเทศอุตสาหกรรม ให้การสนับสนุนทางการเงิน ในการอนุรักษ์และบริหารป่า
รายงานของกลุ่มอนุรักษ์ป่า เรียกร้องให้ประเทศอุตสาหกรรมให้การสนับสนุนทางการเงิน ในการอนุรักษ์และบริหารป่า โดยให้คนในท้องที่ที่ต้องการดำเ
รายงานฉบับที่ว่านี้จัดทำขึ้นโดยกลุ่มอนุรักษ์ป่า Forests Dialogue โดยมีข้อเสนอสำคัญคือชุมชนพื้นเมืองจะต้องมีส่วนเกี่ยวข้องด้วยในการบริหารป่า ในภาคพื้นเอเชีย-แปซิฟิค ปริมาณการสูญเสียป่าทั่วโลกเวลานี้สูงถึง 78 ล้านไร่ต่อปีและการตัดไม้ทำลายป่ายังเป็นตัวการสำคัญที่ปล่อยแก๊สเรือนกระจกพืชส่วนใหญ่เป็นคาร์บอน ไดออกไซด์ ซึ่งทำให้บรรยากาศโลกร้อนขึ้นออกมาด้วย Forests Dialogue เผยแพร่รายงานฉบับนี้ออกมาเมื่อวันพฤหัสบดีในขณะที่มีการประชุมเรื่องบรรยากาศโลกที่กรุงเทพมหานคร ซึ่งกำลังหาทางจัดทำข้อเสนอเรื่องการลดการปล่อยแก๊สเรือนกระจกพืชและการเตรียมการรับการเปลี่ยนแปลงบรรยากาศโลก ให้ทันการประชุมในเรื่องบรรยากาศโลกที่กรุงโคเปนเฮเกนในเดือนธันวาคม ศกนี้ คุณ Patrick Durst เจ้าหน้าที่องค์การอาหารและการเกษตรของสหประชาชาติ ให้ความเห็นเกี่ยวกับข้อเสนอของForests Dialogue ว่า ประสบการณ์ทั่วโลกขององค์กรเกี่ยวกับสถานการณ์ที่ยากลำบากในช่วง25 ถึง 30 ปีที่ผ่านมาทำให้เรียนรู้ว่า ต้องให้ชาวบ้าน และผู้มีผลประโยชน์ร่วมในท้องที่เข้ามามีส่วนเกี่ยวข้องโดยตลอดและอย่างได้ผลไม่อย่างนั้นจะไม่ประสบความสำเร็จ สหประชาชาติ ได้จัดทำโครงการการลดการปล่อยแก๊สจากการตัดไม้ทำลายป่าและการทำให้ป่าเสื่อมสภาพ เรียกชื่อย่อเป็นภาษาอังกฤษว่า REDDซึ่งมุ่งหวังจะสร้างระบบที่อุตสาหกรรมหรือชาติที่ปล่อยแก๊สเรือนกระจกพืชออกมามาก สามารถชดเชยการกระทำดังกล่าวโดยการจ่ายเงินให้ชาติอื่นๆเป็นผู้ดำเนินการอนุรักษ์ป่าในประเทศของตน ได้เริ่มมีโครงการนำร่องในเรื่องนี้แล้วในปาปัวนิวกินนี อินโดนีเซีย และเวียตนาม ในขณะที่โครงการในเนปาล ซึ่งรัฐบาลสนับสนุนช่วยให้กลุ่มผู้ใช้ประโยชน์จากป่า ปลูกป่าขึ้นมาใหม่ได้เป็นพื้นที่มากกว่า 9 ล้านไร่แล้วในช่วงสิบปีที่ผ่านมา กลุ่ม Forests Dialogue ได้เรียกร้องให้ประเทศพัฒนาแล้วให้เงินทุนสนับสนุน REDD อย่างแข็งขัน และติดตามตรวจสอบด้วยว่า เงินไปถึงมือชาวป่าที่ต้องการจริงๆ คุณ Vicki Tauli-Corpuz ผู้อำนวยการของที่ประชุมถาวรของสหประชาชาติ ในเรื่องชนพื้นเมืองกล่าวย้ำว่า สิ่งท้าทายสำคัญในการใช้โครงการ REDD ให้ได้ผลคือการมีบทบาทเกี่ยวข้องของคนพื้นเมืองและชุมชนในท้องที่ ในการตัดสินใจเกี่ยวกับงานและการรับผลประโยชน์จาก REDD องค์การสหประชาชาติกำลังพยายามจัดตั้งกลไกทางการเงินระหว่างประเทศสำหรับ REDD และจะรวมเข้าไว้ในร่างข้อตกลงเรื่องการเปลี่ยนแปลงบรรยากาศโลก ที่จะพิจารณากันที่กรุงโคเปนเฮเกนในเดือนธันวาคมนี้ด้วย